Държавен вестник, бр. 80, 2017 г., стр. 23

БРОЙ  80	
Д Ъ Р Ж А В Е Н  В Е С Т Н И К 	
СТР.  23  
7. да позволява осигуряването с необходи-
мото количество вода за питейни, производ-
ствени и противопожарни нужди;
8. да е пожаробезопасна и да не е застра-
шена от възникване на пожар от разположени 
в близост до нея обекти и растителност;
9. да не преминават през нея продуктопро-
води, в т.ч. газопроводи (открити и подземни), 
електропроводи за високо напрежение, водо-
проводи и други комуникационни съоръжения;
10. да позволява организирането на на-
деждна охрана и противопожарна защита;
11. територията на разстояние до 5 м от 
сградата (склада) да се поддържа винаги по-
чистена от растителност и други материали.
Чл. 13. (1) Зачислените на служителите 
на ДКСИ огнестрелни оръжия и боеприпаси 
се съхраняват в метални каси в служебните 
им помещения или в специално оборудвани 
помещения, намиращи се под контрола на 
съответните длъжностни лица. Огнестрелните 
оръжия се съхраняват без боеприпас в цевта 
и без поставен пълнител (лента) със спуснати 
части на ударно-спускателния механизъм и 
поставени „на предпазител“.
(2) Служителите на ДКСИ могат да съх-
раняват зачисленото им огнестрелно оръ-
жие (пистолет, револвер) и зачислените им 
боеприпаси за тях в домовете си в периода 
между два работни дни или две дежурства. 
В тези случаи зачисленото огнестрелно оръ-
жие задължително се съхранява без патрон 
в патронника и без да е заредено с патрони, 
в неподвижно закрепени метални каси (шка-
фове), снабдени със секретно заключващи се 
устройства.
(3) При ползване на законоустановен отпуск 
или при пътуване извън страната, когато не са 
налице необходимите условия за съхранение 
и опазване на служебното оръжие и боепри-
паси по ал. 1 и 2, те се предават за временно 
съхранение на длъжностното лице, което го 
е зачислило на служителя.
(4) При изгубване или противозаконно 
отнемане на зачислените служебно оръжие 
и/или боеприпаси служителят незабавно уве-
домява председателя на ДКСИ чрез директора 
на дирекцията (началника на отдела), в която 
служи. В срок три работни дни от узнаването 
на събитието служителят уведомява и писме-
но председателя на ДКСИ чрез директора на 
дирекцията (началника на отдела).
(5) Незабавно след узнаването за смърт 
на служител, на когото са зачислени огне-
стрелно оръжие и боеприпаси, директорът на 
дирекцията (началникът на отдела) уведомява 
писмено председателя на ДКСИ и предпри-
ема необходимите мерки за получаване на 
служебното оръжие и боеприпасите.
Чл. 14. (1) Отчетът и отчетността на 
ОБВВПИ в ДКСИ са организирани съгласно 
изискванията на документите, определящи 
отчета и отчетността на активите в ДКСИ.
(2) Водят се отчетни книги (контролни, 
магазинни, партидни, дневници), картон-опис, 
служебни книжки, формуляри и документи 
по строга отчетност, отразяващи движението, 
наличността и качественото състояние на 
ОБВВПИ.
(3) Отчетността на оръжията се води по 
вид, марка, модел, калибър и уникален произ-
водствен номер и/или уникална маркировка. 
В отчетните документи се отразяват количе-
ството, качественото състояние и единичната 
цена на оръжията.
(4) Отчетността на боеприпасите, взривни-
те вещества и пиротехни­ческите изделия се 
води по производствени данни, количество, 
качествено състояние и единична стойност.
(5) Състоянието на отчета и отчетността 
е елемент от общата оцен­ка за състоянието 
на ОБВВПИ.
Г л а в а  т р е т а
ТРАНСПОРТИРАНЕ НА ОРЪЖИЯТА, БОЕ­
ПРИПАСИТЕ, ВЗРИВНИТЕ ВЕЩЕСТВА И 
ПИРОТЕХНИЧЕСКИТЕ ИЗДЕЛИЯ С АВ-
ТОМОБИЛЕН ТРАНСПОРТ. ПРЕНАСЯНЕ 
НА ОРЪЖИЯ И БОЕПРИПАСИ
Раздел I
Общи изисквания
Чл. 15. Транспортирането на ОБВВПИ 
включва превоза им от едно място до друго 
и свързаните с това дейности, като опаковане, 
маркиране, престой, времето за престой при 
товарене и разтоварване на транспортните 
средства и охраната им.
Чл. 16. (1) С автомобилен транспорт се 
транспортират:
1. взривни вещества и пиротехнически 
изделия;
2. оръжия;
3. боеприпаси:
а) бойни и халосни патрони;
б) бойни и инертни гранатохвъргачни 
изстрели;
в) изделия, снарядени с взривно вещество 
и метателен заряд;
г) взриватели и запалки;
д) пиропатрони и взривателни устройства;
е) капсул-детонатори и електродетонатори;
ж) огнепроводен и детониращ шнур;
з) осветителни и сигнални реактивни па-
трони и ракети;
и) артилерийски гръмове и димки;
к) други, неуказани конкретно.
(2) Изделията по ал. 1, т. 1 и 3 се транспор-
тират съобразно изискванията за съвместимост 
съгласно приложение № 1.